

# ПОКАНА ЗА ПРОЕКТНИ ПРЕДЛОЖЕНИЯ

ИЗГРАЖДАНЕ НА КОАЛИЦИИ И РАЗРАБОТВАНЕ НА СТРАТЕГИИ ЗА МЕСТНИ ГРАЖДАНСКИ ОРГАНИЗАЦИИ, РАБОТЕЩИ В ОБЛАСТТА НА ПРАВАТА НА ЖЕНИТЕ, ЕКОЛОГИЧНАТА СПРАВЕДЛИВОСТ И БОРБАТА С КОРУПЦИЯТА

# Контекст

# На фона на тенденциите за обезпокоително свиване на гражданското пространство в Европейския съюз (ЕС) този проект има за цел да допринесе за създаването на благоприятна среда за гражданското общество в пет държави-членки на ЕС, в които има остра нужда от укрепване на гражданското общество: Румъния, България, Хърватия, Словения и Португалия. Проектът ще даде възможност на гражданските организации, работещи в областта на правата на жените, екологичната справедливост и борбата с корупцията, да бъдат по-ефективни в насърчаването на ценностите на ЕС, да бъдат по-устойчиви на заплахи и да могат бързо да реагират на обезпокоителни тенденции, засягащи гражданското пространство в съответните държави. Това ще доведе до по-добра защита, насърчаване и утвърждаване на основните права и ценности на ЕС в целевите държави и съответно ще допринесе за засилване на зачитането на европейските ценности на ниво ЕС. За да адресира тези обезпокоителни развития, проектът ще допринесе за:

# Подобряване на реакцията на гражданското общество спрямо нови тенденции, засягащи демократичното и гражданското пространство и гражданското общество;

# Повишаване на ефективността, отчетността и устойчивостта на местните граждански организации;

# Подобряване на видимостта и разбирането за работата на местните граждански организации, подкрепени от проекта.

# Цел на поканата

Нидерландският хелзинкски комитет (НХК) цели да предостави безвъзмездни средства на партньорските си граждански организации и местни инициативи, работещи в областта на правата на жените, екологичната справедливост и борбата с корупцията, в петте държави, в които се осъществява проектът: Португалия, Словения, Румъния, Хърватия и България.

Изграждането на коалиции е ключово измерение на този проект, тъй като това е доказана стратегия за повишаване на устойчивостта на гражданските организации и предоставя възможност за по-добра координация на действията и обмен на информация с цел по-ефективна работа. Тези дейности за изграждане на коалиции ще се провеждат на местно, регионално, национално и междудържавно ниво, както и на ниво ЕС, като по този начин ще се съберат съответните заинтересовани страни от различните целеви държави, за да обсъдят и разработят съвместни стратегии за справяне със свиващото се гражданско пространство и препоръки за политики, които ще бъдат представени пред експерти, разработващи политики на национално и европейско ниво. Тази покана също ще даде възможност на местните граждански организации да допринасят по-систематично за национални и европейски консултативни процеси, да влияят върху новите политики и да ги мониторират, както и да сигнализират за обезпокоителни тенденции във връзка с гражданското пространство и защитата на ценностите на Съюза.

# Очаквани резултати

# Подобрено изграждане на коалиции:

* Създаване на разнообразни и приобщаващи коалиции, включващи множество граждански организации, общностни групи и заинтересовани страни със съгласувани цели.
* Засилване на работата в мрежа и сътрудничеството между граждански организации от различни сектори, споделяне на ресурси, знания и експертиза.
* Укрепване на взаимоотношенията между гражданските организации и съответните държавни органи, което води до по-ефективно застъпничество и ангажираност с политиките.

# Устойчиво разработване на стратегии:

* Участващите граждански организации разработват добре дефинирани и основани на доказателства стратегии за справяне с конкретни предизвикателства в областта на правата на жените, екологичната справедливост и борбата с корупцията.
* Повишен капацитет на гражданските организации за анализиране на сложни проблеми, идентифициране на първопричините и разработване на цялостни стратегии за устойчива промяна.
* Създаване на адаптивни стратегии, които включват принос на заинтересованите страни, иновативни подходи и измерими цели.

# Повишено въздействие на застъпничеството:

* Успешно провеждане на застъпнически кампании, които водят до промени в политиката на национално или регионално ниво.
* Засилване на гласа на гражданските организации в дискусиите по политики, което води до по-голямо влияние върху решенията, засягащи основните им теми на работа.
* Подобрена способност за комуникация и застъпничество за промени в политики чрез използване на аргументи, основани на данни и убедителни разкази.

**Укрепване на капацитета и обмен на знания:**

* Повишаване на уменията и капацитета на служителите и членовете на гражданските организации в области като изграждане на коалиции, стратегическо планиране, застъпничество и комуникация.
* Редовни сесии и семинари за обмен на знания в рамките на коалицията, водещи до взаимно учене и въвеждане на най-добри практики.
* Документиране на научените уроци и успешните примери с цел споделяне с по-широката общност на гражданските организации и вдъхновяване на тяхното възпроизвеждане.

**Насърчаване на гражданската ангажираност:**

* Повишена ангажираност и участие на членовете на общността в инициативи, провеждани от гражданските организации, което води до по-информирани и овластени граждани.
* Създаване на платформи за постоянен диалог между гражданските организации и вземащите решения/ експертите, разработващи политики.

# Размер на безвъзмездните средства и продължителност

НХК цели да **предостави до 3 гранта на целева страна (България, Румъния, Словения, Хърватия и Португалия), всеки грант между 30 000 и 40 000 евро.** Проектът ще бъде с **продължителност между 12 и 18 месеца.**

Очакваният период на започване на избраните проекти е **ноември 2024**.

# Критерии за допустимост

Безвъзмездни средства могат да получат:

* **Регистрирани граждански организации**[[1]](#footnote-1), които работят за защита и насърчаване на ценностите на ЕС, включително за подобряване на правата на жените, и/или екологичната справедливост и/или борбата с корупцията. working on the protection and promotion of EU values including on enhancing women’s rights, and/or environmental justice and/ or anti-corruption.
* **Граждански организации, които поддържат и зачитат ценностите на ЕС в своята работа** (като зачитане на човешкото достойнство, свободата, демокрацията, равенството, върховенството на закона и правата на човека, включително правата на малцинствата).

**Критерии за изключване:**

* **Граждански организации, които нарушават ценностите на ЕС или имат политическа/религиозна обвързаност**, както и държавни институции, държавни агенции, местни или регионални власти, не са допустими кандидати по тази покана.

# Допустими видове дейности

* Изграждане на коалиции и координационни срещи
* Разработване на стратегии и стратегически срещи
* Подготвяне на документи за политики, базирани на стратегии
* Разработване на инструменти за мониторинг и защита на гражданското пространство

# Допустими разходи

Изготвянето на реалистичен бюджет е от решаващо значение за успешното изпълнение на проектните дейности. Разходите **могат да включват (без да са ограничени до):**

# Разходи за персонал;

# Пътуване и настаняване;

# Комуникации и дейности по информиране;

# Изследвания и събиране на данни;

# Обучения и изграждане на капацитет;

# Застъпничество и лобиране;

# Технологии и оборудване;

# Наем за помещения;

# Писмен и устен превод;

# Административни разходи/офис консумативи;

# Разходи, свързани с мониторинга на изпълнението на проекта и оценяване на въздействието от проектните дейности.

# Недопустими разходи

Бюджетът трябва да бъде в съответствие с дейностите, описани във формуляра за кандидатстване. Следните дейности и разходи **не са допустими по тази покана:**

* Лични разноски (всички разходи от личен характер като сметки за личен телефон, пазаруване за лични цели или лично пътуване, което не е пряко свързано с проекта);
* Дейности от предходен период (разходи, свързани с дейности, осъществени пред подписването на споразумението за безвъзмездна помощ);
* Хуманитарна помощ за трети страни;
* Медицински и всякакви други непредвидени (спешни) разходи;
* Търговски дейности;
* Инфраструктурни проекти (строителство на пътища, мостове, сгради и др.);
* Капиталови разходи (разходи за закупуване на дълготрайни активи като сгради или земя);
* Политически или религиозни дейности;
* Закупуване на несъществени артикули (разходи или артикули, които нямат пряко значение за осъществяването на проекта);
* Проекти, които вредят на околната среда.

# Процес на кандидатстване

Заинтересованите организации се насърчават да [**КАНДИДАТСТВАТ ОНЛАЙН**](https://app.smartsheet.com/b/form/143577faa31f473cab9d2eca9f1c1054)  на английски език или на съответния техен език не по-късно от **22 октомври 2024 г.**

Следните документи трябва да бъдат приложени:

* **Попълнен формуляр за кандидатстване** (с отговори на всички въпроси);
* **Попълнен формуляр за бюджет** (свалете шаблона);
* **Удостоверение за регистрация** на организацията или доказателство за регистрация от предишни години;
* **Устав на организацията**.

За въпроси относно поканата за проектни предложения или процедурата за кандидатстване, моля да ни изпратите имейл на [hrd@nhc.nl](mailto:hrd@nhc.nl) **не по-късно от 6 октомври 2024г.**

**Ще бъдат оценявани само пълни кандидатури**, съдържащи попълнен онлайн формуляр за кандидатстване и всички изисквани допълнителни документи.

# Процес на подбор

Подадените проектни предложения ще бъдат оценявани от независима комисия за оценка в състав от трима експерти с право на глас, председател и секретар. Експертната група ще бъде съставена от експерти, свързани с НХК и/или партньори на НХК в страните. **Оценяването ще се извърши на основата на следните критерии:**

|  |  |  |
| --- | --- | --- |
|  | **Критерии** | **Максимален резултат** |
| **1** | Доколко предложението съответства на целите и приоритетите на поканата за проектни предложения? | 15 |
| **2** | Доколко предложението е съобразено с конкретните нужди и ограничения на целевите групи? | 15 |
| **3** | Доколко последователен е дизайнът на дейността? Посочва ли предложението очакваните резултати, които трябва да бъдат постигнати чрез дейността? Обяснява ли логиката на интервенцията основанията за постигане на очакваните резултати? Подходящи ли са предложените дейности, практични ли са те и съответстват ли на предвидените резултати? | 15 |
| **4** | Ясен и осъществим ли е планът за действие? Реалистичен ли е графикът? | 5 |
| **5** | Опит на организацията в установяването и поддържането на партньорства | 10 |
| **6** | Предишно участие в инициативи за изграждане на коалиции | 10 |
| **7** | Предложението включва ли ефективна и ефикасна система за мониторинг? | 10 |
| **8** | Реалистичен и изпълним бюджет (Отразени ли са дейностите по подходящ начин в бюджета?) | 10 |
| **9** | Анализ на рисковете и мерки за тяхното смекчаване | 5 |
| **10** | Устойчивост на дейностите след края на проекта | 5 |
| **Общо:** | | **100** |

Прагът за получаване на безвъзмездни средства е **70 точки.**

Кандидатите ще получат обратна връзка за своите проектни предложения по имейл в рамките на **4 седмици** след **крайния срок за тяхното подаване.**

# Резултатите от поканата ще бъдат публикувани на уебсайта на проекта и ще съдържат описание на избраните проекти, датите на възлагане, продължителността на проектите, както и имената и страните на получателите на безвъзмездни средства.

За всякакви проблеми или обратна връзка, свързани с процеса на подбор на проектни предложения, можете да пишете на НХК по имейл на адрес [hrd@nhc.nl](mailto:hrd@nhc.nl)

1. Регистрирана гражданска организация се отнася до организация, която е юридическо лице, работи с нестопанска цел и е установена в една от целевите държави по проекта. [↑](#footnote-ref-1)